פרסי ג'קסון והאולימפיים (סדרת טלוויזיה)

פרסי ג'קסון והאולימפיים (באנגלית: Percy Jackson and the Olympians) היא סדרת הרפתקאות-פנטזיה אמריקאית שמפותחת עבור שירות הזרמת המדיה "דיסני+" ומבוססת על סדרת ספרים באותו שם מאת ריק ריירדן.

הסדרה עתידה לעלות לשידור ב"דיסני+" ב-20 בדצמבר 2023.

רקע עלילתי
עלילת הסדרה עוסקת בדמותו של פרסי ג'קסון, נער המגלה כי הוא חצוי-דם ובנו של פוסידון, שנאלץ לצאת למסע ברחבי אמריקה במטרה להוכיח את חפותו לאחר שהואשם על ידי מלך האלים, זאוס, בגניבת הברק שלו.

צוות השחקנים והדמויות

דמויות ראשיות
 ווקר סקובל – פרסי ג'קסון, נער בן 12 ובנו חצוי-הדם של פוסידון, המואשם על ידי זאוס בגניבת הברק שלו.
 ליאה סאווה ג'פריס – אנבת' צ'ייס, בתה חצוית-הדם של אתנה, השוהה במחנה החצויים זה חמש שנים.
 ארי סימחדרי – גרובר אנדרווד, סאטיר וחברו הטוב ביותר של פרסי.

דמויות משניות
 וירג'יניה קול – סאלי ג'קסון, אמו של פרסי.
 גלין טורמן – כירון / מר ברונר, קנטאור ומנהל הפעילויות של מחנה החצויים, שמשגיח על פרסי תחת זהותו של מורו ללטינית.
 ג'ייסון מנזוקאס – דיוניסוס / מר ד., אל היין, שעליו הוטל כעונש לשמש כמנהל המחנה החצויים למשך חמישים שנה.
 מייגן מולאלי – אלקטו / גברת דודס, מורתו הקפדנית של פרסי למתמטיקה, המשרתת את האדס כאחת משלוש האריניות.
 טים שארפ – גייב אוגליאנו, בעלה של סאלי ואביו החורג של פרסי.
 דיור גודג'ון – קלריס לה רו, חצוית-דם ובתו של ארס, שסולדת מפרסי ומקשה עליו את שהותו במחנה החצויים.
 צ'ארלי בושנל – לוק קסטלאן, חצוי-דם ובנו של הרמס, ששימש כדמות אח לאנבת'.

דמויות אורחות
 אוליבה מורטון – ננסי בובופיט, תלמידה וחביבת המורים הלומדת בכיתתו של פרסי, ממנו היא סולדת.

הפקה

פיתוח
בשנת 2018, פרסם ריק ריירדן פוסט בבלוג האישי שלו, בו הוא שיתף בניסיונו המר ובסלידתו מעיבוד ספריו לקולנוע. עם זאת, בדצמבר 2019, נמסר כי ריירדן נפגש עם בכירים באולפני דיסני והציג את רעיונו לעיבוד ספרי הסדרה. בתחילת מאי 2020, ריירדן הודיע בטוויטר כי הוא ואשתו מעורבים בפיתוח סדרה המבוססת על סדרת הרומנים עבור שירות "דיסני+". בשלהי אותו החודש, ריירדן צייץ תמונה שאישרה כי הוא עובד על מתווה הפיילוט עבור הסדרה הפוטנציאלית.

במרץ 2021, ריירדן עדכן כי בעוד שהפקת הסדרה טרם אושרה רשמית, תהליך הפיתוח מתקדם בהדרגה אך בצורה חלקה. באפריל 2021, נמסר כי ג'ונתן א. שטיינברג ישמש כתסריטאי-שותף ומפיק בפועל עבור פרק הפיילוט לצד ריירדן, וב-15 ביולי 2021, נמסר כי הוא ודן שוץ ישמשו כמפיקים בפועל. ריירדן העיר כי שטיינברג ושוץ "מתעקשים אפילו יותר" ממנו להיות נאמנים לרומנים. באותו יום, נמסר על הצטרפותם של מוניקה אווסו-ברין, דפני אוליב, סטיוארט סטרנדברג, זואי נירי, ג'ו טראץ' וקסבייר סטיילס לצוות התסריטאים.

בינואר 2022, נמסר כי הפקת הסדרה אושרה רשמית.

כתיבה
על פי ריירדן, עלילת הסדרה עתידה לעבד כל רומן בסדרה לעונה באורך מלא, כאשר העונה הראשונה תהווה עיבוד לרומן הראשון, "גנב הברק", וכן הלאה בהתאם. בנוסף לכתיבת הפיילוט, ריירדן ושותפו להפקת הסדרה, ג'ונתן א. שטיינברג, יצרו  עבור הסדרה, וכמו כן התוו את מתווה העלילה עבור העונה הראשונה ועבור עונות עתידיות פוטנציאליות.

ליהוק
ב-27 באפריל 2021, נמסר כי תהליך הליהוק הראשוני כבר החל. ב-11 באפריל 2022, נמסר על ליהוקו של ווקר סקובל לדמותו של פרסי ג'קסון. במאי 2022, נמסר על ליהוקם של ליאה סאווה ג'פריס וארי סימחדרי לדמויותיהם של אנבת' צ'ייס וגרובר אנדרווד. ב-2 ביוני 2022, נמסר על ליהוקם של וירג'יניה קול, גלין טורמן, ג'ייסון מנזוקאס, מייגן מולאלי וטים שארפ לצוות השחקנים המשני. בשלהי יוני 2022, נמסר על ליהוקם של דיור גודג'ון, צ'ארלי בושנל וננסי בובופיט.

צילומים
צילומי הסדרה החלו ב-2 ביוני 2022, בוונקובר, קנדה; ועל בימוי הפרקים אמון הבמאי ג'יימס בובין.

הפצה

שיווק
הקדימון הרשמי עבור הסדרה נחשף במהלך כנס D23 שנערך בספטמבר 2022. בתגובה לקדימון, הדגישה רותם רוסק מ-"Nerdist" כיצד נעשה שימוש בקדימון בשורות הפתיחה של "גנב הברק", בעוד שקנדל מאיירס מ-"Collider" ציינה לחיוב את הטון האפל שהוצג במהלכו.

שידור
ביולי 2022, הצהיר ריירדן כי משבצת שידור הסדרה מיועדת לתחילת שנת 2024. באוגוסט 2023, הודיעה חברת וולט דיסני כי הסדרה תעלה לשידור בשירות "דיסני+" ב-20 בדצמבר 2023.

קישורים חיצוניים

הערות שוליים

סדרות טלוויזיה אמריקאיות שעלו לשידור בשנות ה-2020
סדרות טלוויזיה המבוססות על ספרים
סדרות פנטזיה אמריקאיות
פרסי ג'קסון והאולימפיים
דיסני+: תוכניות וסדרות
מיתולוגיה יוונית בטלוויזיה